
KS Bedrift: Tariff-festing av urimelige ordninger er ikke framtidsrettet
Fra mandag 24. oktober er 1100 ansatte i energiselskapene tatt ut i streik.
I en tid med heftige krav til omstilling er det umusikalsk av EL og IT Forbundet å kreve tariff-festing av avspaseringsordninger.  
El og IT-ansatte i kommunalt eide bedrifter jobber vanlige dager. I tillegg bytter de på å ha 24 timers beredskapsvakt 7 dager etter hverandre. Hver ansatt har i snitt 10 slike vakter i året. Dette gir rett til 35 dagers avspasering per år, dvs. 7 uker. Disse kommer på toppen av fem ukers ferie. Til sammen utgjør dette 3 måneder fri i året. I tillegg utbetales vakttillegg de ukene den ansatte har beredskapsvakt og overtidsbetaling ved utrykning.
Utkalling skjer i snitt en gang per beredskapsvakt. Dette er mye sjeldnere enn tidligere. Strømnettet har blitt kvalitativt bedre og mer stabilt de siste 20 årene.
Avspasering etter beredskapsvakt
Stortinget har i arbeidsmiljøloven fra 2015 strammet inn slik at hovedregelen for avspasering nå er 1/7. Med 10 vakter tilsvarer dette normalt 25 avspaseringsdager i året. KS Bedrift ønsker å følge arbeidsmiljøloven.
Energiselskapene har utfordringer med hensyn til omstilling og lønnsomhet. Tariffesting av en avspaseringsavtale som påfører mindre og mellomstore selskaper med lokalt eierskap store kostnader, kan ikke forsvares. Selskapene vil måtte vurdere andre og rimeligere ordninger dersom kostnadene blir uoverkommelige.
KS Bedrift er fornøyd med  dagens tariffavtale. Det bør også EL og IT være. 
Fakta om streiken: http://www.ksbedrift.no/aktuelt/energi/fakta-om-streiken/

